Hanne S. Finstad

Hanne Serine Finstad (født 26. mars 1963 i Oslo) er en norsk forsker (dr.philos. i biokjemi), forfatter og selvstendig næringsdrivende. Hun er hovedaksjonær og pedagogisk ansvarlig, med tittelen fabrikksjef, i Forskerfabrikken AS, som hun også startet. Forskerfabrikken driver med populærvitenskapelige kurs rettet mot barn og ungdom.


== Bakgrunn ==
Finstad har doktorgrad (dr.philos.) i biokjemi på fettsyrer og cellevekst ved Universitetet i Oslo (UiO). Etter besøk på ulike vitensentre i USA, fikk hun ideen til Forskerfabrikken. Forskerfabrikken ble etablert i 2002, og har utviklet seg til et nasjonalt prosjekt som tilbyr fritidskurs forskning og teknologi til barn og ungdom. Forskerfabrikken er en av Ferd-konsernets sosiale entreprenører. For sitt arbeid med å utvikle Forskerfabrikken, har Finstad blitt tatt opp som fellow i den internasjonale organisasjonen Ashoka. Finstad er spesielt kjent for sine DNA-modeller av seigmenn og tannpirkere. I 2010 fikk hun prisen «Årets seigmann» av astronaut Christer Fuglesang for sitt arbeid med Forskerfabrikken. Prisen inkluderte 2 seigmenn som hadde vært med Fuglesang på romstasjonen. Den nå avdøde professor Tordis Beate Øyen, en norsk pioner innen genteknologi, var en stor inspirator for student Finstad på slutten av 1980-tallet. 
Finstad har vært lærer i naturfag Vesong ungdomsskole, og har forelest ved Universitetet i Oslo. Hun har veiledet hovedfagsstudenter og doktorgradsstudenter ved UiO. Finstad har mange års erfaring som foredragsholder med foredrag på temaer som blant annet bioteknologi, fiskefett, «fysikk for dummies», «gendetektiver» og «Robo sapiens». Hun har vært foredragsholder både på nasjonale og internasjonale konferanser. 
Finstad har vært juryleder i «Årets Nysgjerrigper» fra 2002-2012. I 2011 var hun også jurymedlem i konkurransen "Årets sosiale entreprenør".
Hun er datter av Kjell Gunnar Finstad.


== Forskerfabrikken ==
Forskerfabrikken ble startet som et personlig foretak av Hanne S. Finstad i 2002, som en tilbyder av fritidskurs til barn og ungdom i Oslo og omegn. I 2006 ble den etablert som aksjeselskap, og siden 2009 har den vært en av Ferds sosiale entreprenørbedrifter. 
Kursene er rettet mot barn og ungdom, men det tilbys også videreutdanningskurs for lærere i grunnskolen. Fabrikken har som mål å «stimulere til en positiv utvikling av forskning og teknologi i samfunnet». 
Siden starten har de hatt fast spalte for eksperimenter i Nysgjerrigper. Siden 2006 har fabrikken utvidet kurstilbudene til andre deler av landet. Fra 2010 har de hatt faste innslag på NRKs populærvitenskapelig TV-program Newton. I 2009 ble Forskerfabrikken AS en av Ferds sosiale entreprenører. I forbindelse med Det internasjonale kjemiåret 2011 holder Forskerfabrikken kurs for lærere i grunnskolen på vegne av Norsk kjemisk selskap


== Utdanning ==
Finstad vokste opp på Grefsen i Oslo og søkte seg til Linderud videregående skole. Hun gikk der idrettsfag fra 1979 – 1981. I 1987 ble hun cand. mag. ved Universitetet i Oslo. I 1990 ble hun cand.scient. med hovedfag i biokjemi, og i 1998 ble hun dr. philos. ved Institutt for ernæringsforskning ved UiO.


== TV-opptredener ==
Programleder på «Forskerspirene» på TV 2 junior høsten 2003 (reprise våren 2005).
Bidragsyter på «Pugg and Play», NRK, våren 2005.
Intervjuet på «Kroppen», NRK, våren 2007


== Stipender ==
1992–1997: Doktorgradsstipendiat av Kreftforeningen.
2001: Fikk faglitterært forfatterstipend.
2003: Fikk stipend av Oslo Kvinnelige Handelstands Forening til Forskerfabrikken.
2004: Fikk stipend fra Eckboes legater til Forskerfabrikken.


== Forfatterskap og publikasjoner ==
1999–2005: Spaltist for ukebladet Henne
2000-dd: Spaltist, med eksperimentspalten i «Nysgjerrigper»
2002: «Reisen fra Urtiden», Gyldendal Tiden
2004: «Eksperimenter for nysgjerrige sjeler», Cappelen.
2006–2008: «Trigger, natufagbok for ungdomsskolen», nominert til Brageprisen Damm forlag
2006: «Jakten på superoldemora», Omnipax.
2007: «Livets kjemi», Gyldendal.
2012: "Forskerfabrikken", J. M Stenersen


== Vitenskapelige publikasjoner ==
AC Eliasson, HS Finstad and G Ljunger. "A Study of Starch-Lipid Interactions for Some Native and Modified Maize Starches", Starch/Stärke, Vol 40:3, 95-100, 1988
R Jemtland, HS Finstad, K Andersen, OS Gabrielsen, and TB Øyen. «Expression of Influenza Hemagglutinin in Yeast», Yeast, Volume 4, 1988
KE Andersen, HS Finstad, R Jemtland and TB Øyen. «Expression of Influenza Virus Hemagglutinin cDNA Subregions in Saccharomyces cerevisiae», Yeast, Volume 6, 1990
HS Finstad, SO Kolset, JA Holme, R Wiger, AK Östlund Farrants, R Blomhoff and CA Drevon. «Effect of n-3 and n-6 Fatty Acids on Proliferation and Differentiation of Promyelocytic Leukemic HL-60 cells», Blood, Vol 84, No 11, 1994
A Nilsson, AÖ Farrants, JM Nesland, HS Finstad and JI Pedersen. «Potentiating effects of clofibric acid on the differentiation of HL-60 human promyelocytic leukemia cells induced by retinoids», European Journal of Cell Biology 67, 379-385, 1995
CA Drevon, MS Nenseter, I Brude, HS Finstad, SO Kolset and A Rustan. «Omega-3 fatty acids – nutritional aspects», Can J Cardiol Vol 11 Suppl G 1995
R Wiger, HS Finstad, JK Hongslo, Kirsti Haug and JA Holme. «Paracetamol inhibits cell cycling and induces apoptosis in HL-60 cells», Pharmacology & Toxicology 81, 285-293, 1997
HS Finstad, MC Wik Myhrstad, Hilde Heimli, Jon Lømo, Heidi Kiil Blomhoff, SO Kolset and CA Drevon. «Multiplication and death-type of leukemia cell lines exposed to very long-chain polyunsaturated fatty acids», Leukemia 12, 921-929, 1998
HS Finstad, CA Drevon, MA Kulseth, AV. Synstad, E Knudsen, SO Kolset. «Cell proliferation, apoptosis and accumulation of lipid droplets in U937-1 cells incubated with eicosapentaenoic acid», Biochem J 336, 451-459, 1998
IR Brude, HS Finstad, I Seljeflot, CA Drevon, K Solvoll, B Sandstad, I Hjermann, H Arnesen and MS Nenseter. «Plasma homocysteine concentrations related to markers of atherothrombogenesis among male smokers with combined hyperlipidemia», European Journal of Clinical Investigation 29, 100-108, 1999
HS Finstad, H Heimli, SO Kolset, CA Drevon. "«Proliferation and types of killing of leukemia cell lines by very long chain polyunsaturated fatty acids Lipids», European Journal of Clinical Investigation 34, S107, 1999
HS Finstad, H Dyrendal, MC Wik Myhrstad and CA Drevon. «Uptake and activation of eicosapentaenoic acid are related to accumulation of triacylglycerol in Ramos cells dying from apoptosis», Journal of Lipid Res, 41, 554-563, 2000
H Heimli, HS Finstad and CA Drevon. «Necrosis and apoptosis in leukemia cell lines exposed to eicosapentaenoic acid and antioxidants», er levert.


== Se også ==
Liste over kjente elever ved Bjerke videregående skole


== Referanser ==


== Eksterne lenker ==
Hanne Finstads hjemmeside
Forskerfabrikken.no
Nysgjerrigper.no